Diskussion:Sommer-OL 1896

message: Det anførte officielle navn, Den I. Olympiades Lege, er problematisk - på dansk bruger vi ikke punktum efter romertal, der bruges til nummerering. Det er selvfølgelig muligt at dette er en undtagelse, men jeg tvivler.. --Palnatoke 26. mar 2007 kl. 10:34 (CEST)
replies: text: Jeg har nu fjernet de punktummer, jeg fandt. --Palnatoke 15. jul 2007, 11:05 (CEST)
thread_title:  Officielt navn? 

message: De følgende billeder er blevet slettet fra Commons eller er blevet indstillet til sletning. Hvis billederne er slettet, skal de fjernes fra artiklen. Deltag eventuelt i diskussionen på Commons. Denne besked blev genereret automatisk af CommonsTicker.
*   
-- CommonsTicker 1. apr 2007 kl. 16:14 (CEST)
thread_title:  Billedadvarsel 

message: *Viggo Jensen skulle have fået guldmedalje. Andetsteds nævnes, at der kun uddeltes sølv- og bronze.
*Der står, at det var eneste gang deltagere fra forskellige nationer kunne være på samme hold. Jeg mener at huske, at der har været et fælles hold for DDR og DBR samt for Nord- og Sydkorea.--Staunited 3. aug 2007, 20:06 (CEST)
replies: text: Jeg har en erindring om at have læst at førstepladsen ikke gav guldmedalje dengang, men at det er en "tilbagekonvertering". Pointen mht. "forskellige nationer" er at de eksempler, du nævner, er to stater, som hævder/hævdede at repræsentere samme folk. --Palnatoke 3. aug 2007, 20:12 (CEST)
replies: text: :Jeg køber pointen med fællesholdene. Men da andre kunne få samme idé som jeg fik ville det måske være godt med en uddybende fodnote. Den der med "tilbagekonvertering", den forstår jeg ikke. Jeg ved godt, at guldmedalje nuomdage er en metafor for vinder eller førsteplads; men når OL1896-artiklen udtrykkeligt nævner, at man fik sølv for en førsteplads og at guld først kom til i 1904, så er der ikke megen logik i at skrive, at Viggo J. fik guld og sølv.--Staunited 3. aug 2007, 20:23 (CEST)

text: Logikken ses velsagtens i statistikken - ikke i dette OL, men over tid. --Palnatoke 3. aug 2007, 20:41 (CEST)
replies: text: :Jeg har nu ændret teksten om danske medaljer til at tale om første- anden- og tredjepladser i stedet for guld-, sølv- og bronzemedaljer. I afsnittet lige efter kommer forklaringen, så det er ikke så forvirrende igen. --Palnatoke 7. aug 2007, 09:42 (CEST)
thread_title: Spørgsmål om medaljer og fælleshold

message: Der er stadig for mange af dem. Nogle af dem kan skyldes syntaks-fejl, men de fleste er på inferiøre sportsudøvere, som vi ikke kan forvente nogensinde får sin egen artikel. Jeg vil forslå, at nogen med forstand på de dele, Peter Andersen f. eks., går dem igennem endnu engang og overvejer sagen og sorterer hårdt.--Staunited 3. aug 2007, 20:29 (CEST)
replies: text: Jeg vil mene at vi bør tjekke om disse personer har artikler andre steder - hvis de har, kan vi overveje at beholde linket. Ellers er jeg enig. --Palnatoke 7. aug 2007, 06:59 (CEST)
thread_title:  Røde links 

message: Det står skrevet om Lauceston Elliot: Det græske publikum var fortryllet af den britiske vinder, som de fandt meget attraktiv. Angiveligt fik han endda ægteskabstilbud fra en "højt placeret dame". Der mangler seriøst kilder til den slags. --Lhademmor 4. jan 2009, 20:41 (CET)
replies: text: Det er en oversættelse/sammenskrivning af den engelske og tyske artikel, som heller ikke citerer nogen kilder. --Henrik Hansen 5. jan 2009, 09:32 (CET)
replies: text: :Jeg har nu tilføjet en kilde til oplysningerne. --Henrik Hansen 5. jan 2009, 15:05 (CET)
replies: text: ::Tak for en hurtig respons :) --Lhademmor 8. jan 2009, 16:08 (CET)
thread_title:  Spekulation